## Odluka o minimalnim financijskim standardima za decentralizirano financiranje domova za starije i nemoćne osobe u 2009. godini

### NN 8/2009 (19.1.2009.), Odluka o minimalnim financijskim standardima za decentralizirano financiranje domova za starije i nemoćne osobe u 2009. godini

**VLADA REPUBLIKE HRVATSKE**

185

Na temelju članka 40. Zakona o izmjenama i dopunama Zakona o socijalnoj skrbi (»Narodne novine«, broj 59/2001), Vlada Republike Hrvatske je na sjednici održanoj 15. siječanja 2009. godine donijela

ODLUKU

O MINIMALNIM FINANCIJSKIM STANDARDIMA ZA DECENTRALIZIRANO FINANCIRANJE DOMOVA ZA STARIJE I NEMOĆNE OSOBE U 2009. GODINI

OPĆE ODREDBE

I.

Ovom Odlukom utvrđuju se minimalni financijski standardi za decentralizirano financiranje djelatnosti domova za starije i nemoćne osobe u 2009. godini, nad kojima su prenijeta osnivačka prava s Republike Hrvatske na jedinice područne (regionalne) samouprave, a koje čine rashodi za zaposlene, materijalni rashodi, rashodi za nabavu nefinancijske imovine i hitne intervencije.

II.

Županija, odnosno Grad Zagreb za domove za starije i nemoćne osobe koji imaju sjedište na njegovu području, a na koje su prenijeta osnivačka prava, osigurava sredstva za obavljanje djelatnosti doma u visini razlike između ukupnih rashoda i prihoda za posebne namjene doma.

Ukupni rashodi doma su:

– plaće,

– ostali rashodi za zaposlene,

– doprinosi na plaće,

– naknade troškova zaposlenima (službena putovanja, naknade za prijevoz, za rad na terenu i odvojeni život, stručno usavršavanje zaposlenika),

– rashodi za materijal i energiju (uredski materijal i ostali materijalni rashodi, materijal i sirovine, energija, materijal i dijelovi za tekuće i investicijsko održavanje, sitni inventar i auto gume),

– rashodi za usluge (usluge telefona, pošte i prijevoza, usluge tekućeg i investicijskog održavanja, usluge promidžbe i informiranja, komunalne usluge, zakupnine i najamnine, zdravstvene i veterinarske usluge, intelektualne i osobne usluge, računalne usluge i ostale usluge),

– ostali nespomenuti rashodi poslovanja (naknade za rad predstavničkih i izvršnih tijela povjerenstava i slično, premije osiguranja, reprezentacija, članarine i ostali nespomenuti rashodi poslovanja),

– ostali financijski rashodi (bankarske usluge i usluge platnog prometa, negativne tečajne razlike i valutna klauzula, zatezne kamate i ostali nespomenuti financijski rashodi),

– materijalna imovina-prirodna bogatstva (zemljište),

– nematerijalna imovina u obliku prava (patenti, koncesije, licence, ostala prava i ostala nespomenuta nematerijalna imovina),

– građevinski objekti,

– postrojenja i oprema,

– prijevozna sredstva,

– višegodišnji nasadi i osnovno stado,

– nematerijalna proizvedena imovina,

– plemeniti metali i ostale pohranjene vrijednosti,

– rashodi za dodatna ulaganja ne nefinancijskoj imovini.

Prihod za posebne namjene doma je prihod koji dom za starije i nemoćne osobe ostvari naplatom cijene skrbi izvan vlastite obitelji, temeljem ugovora o skrbi izvan vlastite obitelji između doma i korisnika, odnosno obveznika plaćanja cijene skrbi izvan vlastite obitelji ili rješenja centra za socijalnu skrb, ostalih usluga ili na drugi način.

KRITERIJI I MJERILA

III.

Rashodi za zaposlene su:

– plaće,

– ostali rashodi za zaposlene,

– doprinosi na plaće.

Kriteriji za financiranje rashoda za zaposlene utvrđuju se prema:

1. Pravilniku o vrsti doma za djecu i doma za odrasle osobe i njihovoj djelatnosti, te uvjetima glede prostora, opreme i potrebnih stručnih i drugih djelatnika doma socijalne skrbi,

2. Zakonu o plaćama u javnim službama i Uredbi o nazivima radnih mjesta i koeficijentima složenosti poslova u javnim službama,

3. Osnovici za izračun plaće radnika u javnim službama utvrđenoj kolektivnim ugovorom ili odlukom Vlade Republike Hrvatske,

4. Odredbama Temeljnog kolektivnog ugovora za službenike i namještenike u javnim službama i Kolektivnog ugovora za djelatnost socijalne skrbi koje se primjenjuju kao pravna pravila.

Mjerila za financiranje rashoda za zaposlene utvrđuju se prema broju zaposlenih u trenutku prijenosa osnivačkih prava, odnosno po korisniku (stalnog smještaja, korigiranog koeficijenta od 20% za korisnike pomoći i njege u kući i dostave i pripreme obroka za vanjske korisnike).

Minimalni financijski standard rashoda za zaposlene u domovima za starije i nemoćne osobe za 2009. godinu, sukladno stavcima 1., 2. i 3. ove točke, po županijama, odnosno Gradu Zagrebu iznosi:

|  |  |  |  |
| --- | --- | --- | --- |
| ŽUPANIJA | Broj korisnika | Iznos po korisniku | Iznos 2009. g. |
| 1 | 2 | 3 | 4 |
| SISAČKO-MOSLAVAČKA ŽUPANIJA | 456 | 2.010 | 11.000.000 |
| KARLOVAČKA ŽUPANIJA | 256 | 2.004 | 6.156.000 |
| VARAŽDINSKA ŽUPANIJA | 362 | 1.904 | 8.270.000 |
| KOPRIVNIČKO-KRIŽEVAČKA ŽUPANIJA | 268 | 2.043 | 6.570.000 |
| BJELOVARSKO-BILOGORSKA ŽUPANIJA | 280 | 1.815 | 6.100.000 |
| PRIMORSKO-GORANSKA ŽUPANIJA | 937 | 2.508 | 28.200.000 |
| LIČKO-SENJSKA ŽUPANIJA | 350 | 2.274 | 9.550.000 |
| POŽEŠKO-SLAVONSKA ŽUPANIJA | 353 | 2.207 | 9.350.000 |
| BRODSKO-POSAVSKA ŽUPANIJA | 300 | 2.131 | 7.670.000 |
| ZADARSKA ŽUPANIJA | 372 | 2.061 | 9.200.000 |
| OSJEČKO-BARANJSKA ŽUPANIJA | 737 | 1.900 | 16.800.000 |
| ŠIBENSKO-KNINSKA ŽUPANIJA | 393 | 2.640 | 12.450.000 |
| VUKOVARSKO-SRIJEMSKA ŽUPANIJA | 241 | 2.490 | 7.200.000 |
| SPLITSKO-DALMATINSKA ŽUPANIJA | 967 | 2.584 | 29.980.000 |
| ISTARSKA ŽUPANIJA | 658 | 2.522 | 19.910.000 |
| DUBROVAČKO-NERETVANSKA ŽUPANIJA | 393 | 2.873 | 13.550.000 |
| MEĐIMURSKA ŽUPANIJA | 281 | 1.972 | 6.650.000 |
| GRAD ZAGREB | 3661 | 2.024 | 88.900.000 |
| SVEUKUPNO | 11.265 | 2.201 | 297.506.000 |

IV.

Materijalni rashodi su:

– naknade troškova zaposlenima (službena putovanja, naknade za prijevoz, za rad na terenu i odvojeni život, stručno usavršavanje zaposlenika),

– rashodi za materijal i energiju (uredski materijal i ostali materijalni rashodi, materijal i sirovine, energija, materijal i dijelovi za tekuće i investicijsko održavanje, sitni inventar i auto gume),

– rashodi za usluge (usluge telefona, pošte i prijevoza, usluge tekućeg i investicijskog održavanja, usluge promidžbe i informiranja, komunalne usluge, zakupnine i najamnine, zdravstvene i veterinarske usluge, intelektualne i osobne usluge, računalne usluge i ostale usluge),

– ostali nespomenuti rashodi poslovanja (premije osiguranja, reprezentacija, članarine i ostali nespomenuti rashodi poslovanja).

Financijski rashodi su:

– ostali financijski rashodi (bankarske usluge i usluge platnog prometa, negativne tečajne razlike i valutna klauzula, zatezne kamate i ostali nespomenuti financijski rashodi).

Kriteriji za financiranje materijalnih i financijskih rashoda utvrđuju se prema broju korisnika doma.

Mjerila za financiranje materijalnih i financijskih rashoda utvrđuju se po korisniku.

Minimalni financijski standard materijalnih i financijskih rashoda za domove za starije i nemoćne osobe za 2009. godinu, sukladno stavcima 1., 2., 3. i 4. ove točke, po županijama, odnosno Gradu Zagrebu iznosi:

|  |  |  |  |
| --- | --- | --- | --- |
| ŽUPANIJA | Broj korisnika | Iznos po korisniku | Iznos 2009. g. |
| 1 | 2 | 3 | 4 |
| SISAČKO-MOSLAVAČKA ŽUPANIJA | 456 | 1.811 | 9.910.000 |
| KARLOVAČKA ŽUPANIJA | 256 | 1.842 | 5.660.000 |
| VARAŽDINSKA ŽUPANIJA | 362 | 1.729 | 7.510.000 |
| KOPRIVNIČKO-KRIŽEVAČKA ŽUPANIJA | 268 | 2.096 | 6.740.000 |
| BJELOVARSKO-BILOGORSKA ŽUPANIJA | 280 | 1.658 | 5.570.000 |
| PRIMORSKO-GORANSKA ŽUPANIJA | 937 | 1.718 | 19.315.000 |
| LIČKO-SENJSKA ŽUPANIJA | 350 | 2.021 | 8.490.000 |
| POŽEŠKO-SLAVONSKA ŽUPANIJA | 353 | 1.728 | 7.320.000 |
| BRODSKO-POSAVSKA ŽUPANIJA | 300 | 1.453 | 5.230.000 |
| ZADARSKA ŽUPANIJA | 372 | 2.061 | 9.200.000 |
| OSJEČKO-BARANJSKA ŽUPANIJA | 737 | 1.732 | 15.315.000 |
| ŠIBENSKO-KNINSKA ŽUPANIJA | 393 | 1.739 | 8.200.000 |
| VUKOVARSKO-SRIJEMSKA ŽUPANIJA | 241 | 2.116 | 6.120.000 |
| SPLITSKO-DALMATINSKA ŽUPANIJA | 967 | 1.718 | 19.940.000 |
| ISTARSKA ŽUPANIJA | 658 | 1.940 | 15.320.000 |
| DUBROVAČKO-NERETVANSKA ŽUPANIJA | 393 | 1.923 | 9.070.000 |
| MEĐIMURSKA ŽUPANIJA | 281 | 1.791 | 6.040.000 |
| GRAD ZAGREB | 3661 | 1.665 | 73.163.000 |
| SVEUKUPNO | 11.265 | 1.761 | 238.113.000 |

V.

Rashodi za nabavu nefinancijske imovine:

– materijalna imovina-prirodna bogatstva (zemljište),

– nematerijalna imovina u obliku prava (patenti, koncesije, licence, ostala prava i ostala nespomenuta nematerijalna imovina),

– građevinski objekti,

– postrojenja i oprema,

– prijevozna sredstva,

– višegodišnji nasadi i osnovno stado,

– nematerijalna proizvedena imovina,

– plemeniti metali i ostale pohranjene vrijednosti,

– rashodi za dodatna ulaganja na nefinancijskoj imovini.

Kriteriji za financiranje rashoda nefinancijske imovine utvrđuju se prema:

1. Pravilniku o vrsti doma za djecu i doma za odrasle osobe i njihovoj djelatnosti, te uvjetima glede prostora, opreme i potrebnih stručnih i drugih djelatnika doma socijalne skrbi,

2. Stanju prostora i opreme prema intenzitetu ulaganja u prethodnim godinama, te ulaganju po korisniku.

Mjerila za financiranje rashoda za nefinancijsku imovinu utvrđuju se po korisniku.

Minimalni financijski standard rashoda za nefinancijsku imovinu za domove za starije i nemoćne osobe za 2009. godinu, sukladno stavcima 1., 2. i 3. ove točke po županijama, odnosno Gradu Zagrebu iznosi:

|  |  |  |  |
| --- | --- | --- | --- |
| ŽUPANIJA | Broj korisnika | Iznos po korisniku | Iznos 2009. g. |
| 1 | 2 | 3 | 4 |
| SISAČKO-MOSLAVAČKA ŽUPANIJA | 456 | 341 | 1.865.000 |
| KARLOVAČKA ŽUPANIJA | 256 | 407 | 1.250.000 |
| VARAŽDINSKA ŽUPANIJA | 362 | 115 | 500.000 |
| KOPRIVNIČKO-KRIŽEVAČKA ŽUPANIJA | 268 | 124 | 400.000 |
| BJELOVARSKO-BILOGORSKA ŽUPANIJA | 280 | 179 | 600.000 |
| PRIMORSKO-GORANSKA ŽUPANIJA | 937 | 109 | 1.226.000 |
| LIČKO-SENJSKA ŽUPANIJA | 350 | 217 | 910.000 |
| POŽEŠKO-SLAVONSKA ŽUPANIJA | 353 | 331 | 1.400.000 |
| BRODSKO-POSAVSKA ŽUPANIJA | 300 | 889 | 3.200.000 |
| ZADARSKA ŽUPANIJA | 372 | 530 | 2.364.000 |
| OSJEČKO-BARANJSKA ŽUPANIJA | 737 | 158 | 1.400.000 |
| ŠIBENSKO-KNINSKA ŽUPANIJA | 393 | 338 | 1.592.000 |
| VUKOVARSKO-SRIJEMSKA ŽUPANIJA | 241 | 692 | 2.000.000 |
| SPLITSKO-DALMATINSKA ŽUPANIJA | 967 | 86 | 1.000.000 |
| ISTARSKA ŽUPANIJA | 658 | 104 | 825.000 |
| DUBROVAČKO-NERETVANSKA ŽUPANIJA | 393 | 645 | 3.040.000 |
| MEĐIMURSKA ŽUPANIJA | 281 | 282 | 950.000 |
| GRAD ZAGREB | 3661 | 38 | 1.663.000 |
| SVEUKUPNO | 11.265 | 194 | 26.185.000 |

VI.

Županija, odnosno Grad Zagreb osigurava, po domu, godišnje 150.000,00 kuna za potrebe hitnih intervencija investicijskog i tekućeg održavanja objekata, prostora, opreme i vozila, te nabavu opreme.

|  |  |
| --- | --- |
| ŽUPANIJA | Iznos 2009. g. |
| 1 | 2 |
| SISAČKO-MOSLAVAČKA ŽUPANIJA | 300.000 |
| KARLOVAČKA ŽUPANIJA | 150.000 |
| VARAŽDINSKA ŽUPANIJA | 150.000 |
| KOPRIVNIČKO-KRIŽEVAČKA ŽUPANIJA | 150.000 |
| BJELOVARSKO-BILOGORSKA ŽUPANIJA | 150.000 |
| PRIMORSKO-GORANSKA ŽUPANIJA | 600.000 |
| LIČKO-SENJSKA ŽUPANIJA | 300.000 |
| POŽEŠKO-SLAVONSKA ŽUPANIJA | 300.000 |
| BRODSKO-POSAVSKA ŽUPANIJA | 150.000 |
| ZADARSKA ŽUPANIJA | 150.000 |
| OSJEČKO-BARANJSKA ŽUPANIJA | 450.000 |
| ŠIBENSKO-KNINSKA ŽUPANIJA | 300.000 |
| VUKOVARSKO-SRIJEMSKA ŽUPANIJA | 300.000 |
| SPLITSKO-DALMATINSKA ŽUPANIJA | 600.000 |
| ISTARSKA ŽUPANIJA | 600.000 |
| DUBROVAČKO-NERETVANSKA ŽUPANIJA | 600.000 |
| MEĐIMURSKA ŽUPANIJA | 150.000 |
| GRAD ZAGREB | 1.500.000 |
| Ukupno hitne intervencije: | 6.900.000 |

Županija, odnosno Grad Zagreb odobrava sredstva iz stavka 1. ove točke prema zahtjevu doma i vlastitoj procjeni opravdanosti zahtjeva.

VII.

Na temelju kriterija i mjerila iz točaka III., IV., V. i VI. ove Odluke, ukupni rashodi doma za 2009. godinu po županijama, odnosno Gradu Zagrebu, su:

|  |  |
| --- | --- |
| ŽUPANIJA | Iznos 2009. g. |
| 1 | 2 |
| SISAČKO-MOSLAVAČKA ŽUPANIJA | 23.075.000 |
| KARLOVAČKA ŽUPANIJA | 13.216.000 |
| VARAŽDINSKA ŽUPANIJA | 16.430.000 |
| KOPRIVNIČKO-KRIŽEVAČKA ŽUPANIJA | 13.860.000 |
| BJELOVARSKO-BILOGORSKA ŽUPANIJA | 12.420.000 |
| PRIMORSKO-GORANSKA ŽUPANIJA | 49.341.000 |
| LIČKO-SENJSKA ŽUPANIJA | 19.250.000 |
| POŽEŠKO-SLAVONSKA ŽUPANIJA | 18.370.000 |
| BRODSKO-POSAVSKA ŽUPANIJA | 16.250.000 |
| ZADARSKA ŽUPANIJA | 20.914.000 |
| OSJEČKO-BARANJSKA ŽUPANIJA | 33.965.000 |
| ŠIBENSKO-KNINSKA ŽUPANIJA | 22.542.000 |
| VUKOVARSKO-SRIJEMSKA ŽUPANIJA | 15.620.000 |
| SPLITSKO-DALMATINSKA ŽUPANIJA | 51.520.000 |
| ISTARSKA ŽUPANIJA | 36.655.000 |
| DUBROVAČKO-NERETVANSKA ŽUPANIJA | 26.260.000 |
| MEĐIMURSKA ŽUPANIJA | 13.790.000 |
| GRAD ZAGREB | 165.226.000 |
| SVEUKUPNO | 568.704.000 |

VIII.

Ukupni rashodi utvrđeni u točki VII. ove Odluke čine osnovicu za izračun pomoći izravnanja za decentralizirane funkcije domova za starije i nemoćne osobe županije, odnosno Grada Zagreba za 2009. godinu, u skladu sa Zakonom o financiranju jedinica lokalne i područne (regionalne) samouprave.

Planirani prihodi za posebne namjene doma za starije i nemoćne osobe iz točke II. stavka 3. ove Odluke za 2009. godinu, navedeni su u koloni 3 tablice u nastavku. Planirani prihod za posebne namjene procijenjen je u skladu s brojem korisnika, Pravilnikom o sudjelovanju i načinu plaćanja korisnika i drugih obveznika uzdržavanja u troškovima smještaja izvan vlastite obitelji i cijenama usluga utvrđenim ugovorima o međusobnim odnosima sklopljenim između Ministarstva zdravstva i socijalne skrbi i osnivača doma.

Jedinica područne (regionalne) samouprave dužna je u svom proračunu za 2009. godinu osigurati domovima za starije i nemoćne osobe razliku sredstava (kolona 4 tablice u nastavku) od ukupno utvrđenih rashoda iz točke VII. ove Odluke (kolona 2 tablice u nastavku) umanjenih za planirani prihod za posebne namjene doma (kolona 3 tablice u nastavku).

Ako dom za starije i nemoćne osobe ostvari prihod za posebne namjene, sukladno točki II. stavku 3. ove Odluke u manjem iznosu od procijenjenog, jedinica područne (regionalne) samouprave osigurava razliku između ukupno ostvarenih prihoda i ukupno utvrđenih rashoda iz točke VII. ove Odluke.

Ako dom za starije i nemoćne osobe ostvari prihod za posebne namjene, sukladno točki II. stavku 3. ove Odluke u većem iznosu od procijenjenog, smanjuje se razlika između ukupno utvrđenih rashoda iz točke VII. ove Odluke i ukupno ostvarenih prihoda za posebne namjene, koje osigurava jedinica područne (regionalne) samouprave.

|  |  |  |  |
| --- | --- | --- | --- |
| ŽUPANIJA | Ukupni rashodi za 2009. godinu | Planirani prihodi za posebne namjene za 2009. godinu | Razlika sredstava između ukupnih rashoda i planiranih prihoda za posebne namjene za 2009. g. koje osigurava županija |
| 1 | 2 | 3 | 4 |
| SISAČKO-MOSLAVAČKA ŽUPANIJA | 23.075.000 | 11.630.000 | 11.445.000 |
| KARLOVAČKA ŽUPANIJA | 13.216.000 | 7.417.000 | 5.799.000 |
| VARAŽDINSKA ŽUPANIJA | 16.430.000 | 9.700.000 | 6.730.000 |
| KOPRIVNIČKO-KRIŽEVAČKA ŽUPANIJA | 13.860.000 | 6.550.000 | 7.310.000 |
| BJELOVARSKO-BILOGORSKA ŽUPANIJA | 12.420.000 | 7.200.000 | 5.220.000 |
| PRIMORSKO-GORANSKA ŽUPANIJA | 49.341.000 | 26.700.000 | 22.641.000 |
| LIČKO-SENJSKA ŽUPANIJA | 19.250.000 | 8.618.000 | 10.632.000 |
| POŽEŠKO-SLAVONSKA ŽUPANIJA | 18.370.000 | 7.930.000 | 10.440.000 |
| BRODSKO-POSAVSKA ŽUPANIJA | 16.250.000 | 7.200.000 | 9.050.000 |
| ZADARSKA ŽUPANIJA | 20.914.000 | 10.310.000 | 10.604.000 |
| OSJEČKO-BARANJSKA ŽUPANIJA | 33.965.000 | 18.450.000 | 15.515.000 |
| ŠIBENSKO-KNINSKA ŽUPANIJA | 22.542.000 | 10.800.000 | 11.742.000 |
| VUKOVARSKO-SRIJEMSKA ŽUPANIJA | 15.620.000 | 6.700.000 | 8.920.000 |
| SPLITSKO-DALMATINSKA ŽUPANIJA | 51.520.000 | 23.500.000 | 28.020.000 |
| ISTARSKA ŽUPANIJA | 36.655.000 | 16.600.000 | 20.055.000 |
| DUBROVAČKO-NERETVANSKA ŽUPANIJA | 26.260.000 | 10.639.000 | 15.621.000 |
| MEĐIMURSKA ŽUPANIJA | 13.790.000 | 6.710.000 | 7.080.000 |
| GRAD ZAGREB | 165.226.000 | 102.800.000 | 62.426.000 |
| SVEUKUPNO: | 568.704.000 | 299.454.000 | 269.250.000 |

IX.

Sredstva iz točaka III., IV., V., VI., VII. i VIII. ove Odluke županije, odnosno Grad Zagreb dužni su rasporediti domovima za starije i nemoćne osobe kojih su osnivači.

X.

Županije, odnosno Grad Zagreb dužni su Ministarstvu zdravstva i socijalne skrbi dostaviti izvješća za razdoblje siječanj – lipanj, te siječanj – prosinac 2009. godine na obrascima S-2 – Izvještaj o ostvarenim prihodima i rashodima domova za starije i nemoćne osobe i S-3 – Izvještaj o ostvarenim prihodima i rashodima jedinica lokalne i područne (regionalne) samouprave, koji su sastavni dio ove Odluke, a u skladu s Pravilnikom o proračunskom računovodstvu i Računskom planu i Pravilnikom o financijskom izvještavanju u proračunskom računovodstvu.

XI.

Ministarstvo zdravstva i socijalne skrbi na zahtjev nositelja financiranja može predložiti Vladi Republike Hrvatske preraspodjelu ili prenamjenu utvrđenih bilančnih prava županijama i Gradu Zagrebu u sklopu ukupno utvrđenih sredstava za financiranje domova za starije i nemoćne osobe, ako se utvrdi da je za financiranje istog to prijeko potrebno. Svoje zahtjeve nositelji financiranja podnose Ministarstvu zdravstva i socijalne skrbi najkasnije do 30. lipnja 2009. godine.

XII.

Ova Odluka stupa na snagu danom objave u »Narodnim novinama«.

Klasa: 550-03/09-01/01

Urbroj: 5030104-09-1

Zagreb, 15. siječnja 2009.

Predsjednik
dr. sc. Ivo Sanader, v. r.

ŽUPANIJA: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

IZVJEŠTAJ O OSTVARENIM PRIHODIMA I RASHODIMA DOMOVA ZA STARIJE I NEMOĆNE OSOBE

(Odluka o minimalnim financijskim standardima za decentralizirano financiranje domova za starije i nemoćne osobe u 2009. godini)

|  |
| --- |
| Zbirna tablica za domove za starije i nemoćne osobe |

Tablica: S-2

|  |  |  |  |  |
| --- | --- | --- | --- | --- |
| R. br. | Naziv | Plan | Ostvarenje | Indeks Ostvarenje/Plan\*100 |
| Prihodi | | | | |
| 1. | Vlastiti prihodi |  |  |  |
| 2. | Prihodi koje osigurava Županija ili Grad Zagreb |  |  |  |
| 3. | Ukupni prihod (r.br.1 do 2) |  |  |  |
| Rashodi | | | | |
| 4. | Rashodi za zaposlene |  |  |  |
| 5. | Tekući rashodi |  |  |  |
| 6. | Rashodi za nabavku nefinancijske imovine |  |  |  |
| 7. | Hitne intervencije |  |  |  |
| 8. | Ukupni rashodi (r.br.4 do 7) |  |  |  |
|  | | | | |
| 9. | Višak prihoda (r.br.3-r.br.8) |  |  |  |
| 10. | Manjak prihoda (r.br.8-r.br.3) |  |  |  |
| 11. | Višak prihoda iz prethodne godine -preneseni |  |  |  |
| 12. | Manjak prihoda iz prethodne godine -preneseni |  |  |  |
| 13. | Višak prihoda raspoloživ u sljedećem razdoblju (r.br. 9-10 + 11-12) |  |  |  |
| 14. | Manjak prihoda za pokriće u sljedećem razdoblju (r.br. 10-9 +12-11) |  |  |  |

ŽUPANIJA: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

IZVJEŠTAJ O OSTVARENIM PRIHODIMA I RASHODIMA JEDINICA LOKALNE I PODRUČNE (REGIONALNE) SAMOUPRAVE

(Odluka o minimalnim financijskim standardima za decentralizirano financiranje domova za starije i nemoćne osobe u 2009. godini)

|  |
| --- |
| Obračun županija |

|  |  |  |
| --- | --- | --- |
| R. br. | Naziv | Ostvarenje |
| Prihodi | | |
| 1. | Ostvareni prihod iz stope 1,7 za domove za starije i nemoćne osobe |  |
| 2. | Ostvareni prihod iz potpora za domove za starije i nemoćne osobe |  |
| 3. | Ukupni prihodi (r.br. 1 do 2) |  |
| Rashodi | | |
| 4. | Doznaka županija domovima za starije i nemoćne osobe |  |
|  | | |
| 5. | Višak prihoda (r.br.3-r.br.4) |  |
| 6. | Manjak prihoda (r.br.4-r.br.3) |  |
| 7. | Višak prihoda iz prethodne godine -preneseni |  |
| 8. | Manjak prihoda iz prethodne godine -preneseni |  |
| 9. | Višak prihoda raspoloživ u sljedećem razdoblju (r.br. 5-6 + 7-8) |  |
| 10. | Manjak prihoda za pokriće u sljedećem razdoblju (r.br. 6-5 + 8-7) |  |

Odluka, NN 8/2009-185
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)